**OBRAZAC 1**

**OPŠTINA MOJKOVAC**

**Broj iz evidencije postupaka javnih nabavki: 1/23**

**Redni broj iz Plana javnih nabavki: 6**

**Mjesto i datum: Mojkovac, 19.05.2023. godine**

Na osnovu člana 53 stav 1 Zakona o javnim nabavkama („Službeni list CG“, br. 74/19 i 3/23) Opština Mojkovac objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

IZVOĐENJE RADOVA – IZGRADNJA DVOSMJERNE SAOBRAĆAJNICE SA OBOSTRANIM TROTOARIMA U ULICI OSLOBODILAČKIH RATOVA U MOJKOVCU

Predmet nabavke se nabavlja:

🞎 kao cjelina

1. **POZIV ZA NADMETANJE[[1]](#footnote-2)**

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-3),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[3]](#footnote-4)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-5)**

**Procijenjena vrijednost predmenta nabavke:[[5]](#footnote-6)**

🞎 **Procijenjena vrijednost predmeta nabavke**:

🞎 kao cjeline je 173.553,72 € bez PDV -a

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nabavka se sprovodi kao zajednička nabavka:

🞎 Ne

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nabavka je centralizovana:

🞎 Ne

**NAČIN SPROVOĐENJA ELEKTRONSKE AUKCIJE**

Elektronska aukcija će se sprovesti nakon ocjene ponuda, kao elektronski proces koji se ponavlja, radi postizanja nove (upisati kriterijum za koji se sprovodi elektronska aukcija).

🞎 Ne

**ELEKTRONSKI KATALOG**

🞎 Ne

**PONUDA SA VARIJANTAMA**

Mogućnost podnošenja ponude sa varijantama

🞎 Varijante ponude nijesu dozvoljene i neće biti razmatrane.

**REZERVISANA NABAVKA**

🞎 Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: **Nije primjenjivo**

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) je vršio neprimjeren uticaj u smislu člana 38 stav 2 tačka 1 ovog zakona;

2) postoji sukob interesa iz člana 41 stav 1 tačka 2 ili člana 42 ovog zakona;

3) ne ispunjava uslov iz člana 99 ovog zakona;

4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom;

5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;

6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;

7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili

8) postoji drugi razlog propisan ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🞎 garanciju za dobro izvršenje ugovora ako su potpisnici dužni da ga izvršavaju[[6]](#footnote-7), za slučaj povrede ugovorenih obaveza u iznosu od 10% od vrijednosti ugovora.[[7]](#footnote-8) Na zahtjev Naručioca Izvođač je dužan produžiti važenje garancije.

🞎 garanciju za otklanjanje nedostataka u garantnom roku, za slučaj da IZVOĐAČ u garantnom roku ne ispuni obaveze na koje se garancija odnosi u iznosu od 10 % od vrijednosti ugovora sa rokom važenja do isteka garantnog roka.

🞎 polisu osiguranja od profesionalne odgovornosti za štetu koja može da nastane naručiocu i trećim licima od vršenja ugovorenih radova na iznos od 100.000,00 eura, sa rokom važenja od dana početka izvršenja ugovora do dobijanja završnog izveštaja stručnog nadzora i primopredaje objekta. Polisa osiguranja od profesionalne odgovornosti mora da se odnosi na ugovorene radove i da pokriva rizik odgovornosti za štetu prouzrokovanu licima, za štetu na objektima i za finansijski gubitak. U polisi se mora navesti da se ista izdaje za javnu nabavku i to izgradnja dvosmjerne saobraćajnice sa obostranim trotoarima u ulici Oslobodilačkih ratova u Mojkovcu. U slučaju da izabrani ponuđač uz potpisan ugovor o javnoj nabavci ne dostavi naručioacu ovu polisu ili je dostavi u roku koji je manji od traženog roka biće aktivirana garancija ponude

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[8]](#footnote-9):

🞎 odnos cijene i kvaliteta

*Naručilac se opredijelio za vrednovanje ponuda po kriterijumu odnos cijene i kvaliteta, koje će se vršiti na osnovu sljedećih parametara:*

*1. Parametar: Cijena (C) .....................................maksimalan broj bodova 90*

*2. Parametar: Kvalitet (K) rok izvršenja ...............maksimalan broj bodova 10*

*Ukupan broj bodova = broj bodova za ponuđenu cijenu (C) + broj bodova za kvalitet (K)*

*1. Parametar cijena (C) vrednovaće se na sljedeći način: max 90 bodova za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponuđene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:*

*Broj bodova(C)= (najniža ponuđena cijena bez PDV / ponuđena cijena bez PDV) ×90*

*Ako je ponuđena cijena 0,00 EUR-a prilikom vrednovanja te cijene po parametru najniža ponuđena cijena uzima se da je ponuđena cijena 0,01 EUR.*

*2. Parametar kvalitet (K) vrednovaće se na sljedeći način: max 10 bodova za izbor najpovoljnije ponude primjenom parametra kvalitet, kao osnova za vrednovanje uzima se:*

*⌧ rok izvršenja*

*Ponuđač sa najnižim ponuđenim rokom izvšenja za izvedene radove dobija maksimalni broj bodova u skladu sa ovim parametrom, a drugi ponuđači dobijaju proporcionalno manji broj bodova po formuli:*

*Broj bodova(K) = (najniži ponuđeni rok izvršenja / ponuđeni rok izvršenja) x 10*

*Napomena:*

*Ponuđač je dužan da se izjasni o roku izvršenja za izvedene radove koji ne smije biti duži od* ***90 dana od dana zaključivanja ugovora****.* U cilju dostavljanja uporedivih ponuda, ponuđač je dužan da navede rok izvršenja u danima (eksplicitna numerička vrijednost).

1. **JEZIK PONUDE**

Ponuda se sačinjava na:

🞎 crnogorskom jeziku i drugom jeziku koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 08.06.2023. godine do 10:00 sati.

Otvaranje ponuda održaće se dana 08.06.2023. godine u 10:00 sati.

Napomena: U skladu sa Zakonom o javnim nabavkama Izjava privrednog subjekta i garancija ponude podnose se u elektronskom obliku putem ESJN.

Izuzetno od prethodnog stava, ako ponuđač ne može da garanciju ponude podnese u elektronskom obliku (elektronski potpis), dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponude, i to:

🞎 Dio ponude koje se ne dostavlja preko ESJN-a, a odnosi se na **garanciju ponude** dostavlja se:

* neposrednom predajom na arhivi naručioca na adresi Trg Ljubomira Bakoča br. 4, Mojkovac;
* preporučenom pošiljkom sa povratnicom na adresi Trg Ljubomira Bakoča br. 4, Mojkovac, radnim danima od 07:00 do 15:00 sati, zaključno sa danom 08.06.2023. godine godine do 10:00 sati.

1. **USLOVI ZA AKTIVIRANJE GARANCIJE PONUDE[[9]](#footnote-10)**

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci.

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:

**Garantni rok:** je 2 godine od dana primopredaje izvedenih radova. Izvođač je dužan da o svom trošku otkloni sve nedostatke na radovima koji se pokažu u toku garantnog roka, u roku koji mu odredi Naručilac, a koji rok mora biti primjeren. Garantni rok za ovaj dio radova počinje ponovo da teče od datuma otklanjanja nedostatka a Izvođač je dužan da produži rok važenja garancije za otklanjanje nedostataka u garantnom roku, u suprotnom Naručilac ima pravo da aktivira Garanciju za otklanjanje nedostataka u garantnom roku. Naručilac ima pravo i na naknadu štete ukoliko šteta prevazilazi garantovani iznos.

**Garancije kvaliteta:** Za izvedene radove Izvođač je dužan uz situaciju o izvedenim radovima, dostaviti dokaze o kvalitetu izvedenih radova i ugrađenih materijala, u vidu validnog atesta ili sertifikata o kvalitetu na crnogorskom jeziku.

**Način sprovođenja kontrole kvaliteta:** Na zahtjev nadzornog organa preko privrednog društva ovlašćenog za ispitivanje kontole kvaliteta. Stručni nadzor nad realizacijom ugovora naručilac će vršiti preko privrednog društva za vršenje poslova nadzora, o čemu će pismeno obavijestiti Izvođača. Naručilac će danom uvođenja u posao Izvođaču pismeno saopštiti lica koja će vršiti stručni nadzor nad izvođenjem radova. Ako u toku izvođenja radova dođe do promjene nadzornog organa, Naručilac će o tome obavijestiti Izvođača.

**Raskid ugovora:**

a) jednostrani raskid ugovora Naručilac će jednostrano raskinuti ugovor, ako ponuđač čija je ponuda izabrana kao najpovoljnija prekrši bilo koju svoju ugovorenu obavezu. U slučaju raskida ugovora iz prethodnog stava, naručilac će o tome pisanim putem obavijestiti ponuđača čija je ponuda izabrana kao najpovoljnija i aktivirati garanciju za dobro izvršenje ugovora i polisu osiguranja od profesionalne odgovornosti. Ponuđač čija je ponuda izabrana kao najpovoljnija ima pravo da jednostrano raskine ugovor, ako naručilac neopravdano ne ovjeri dostavljenu privremenu situaciju ili okončanu situaciju ili ne izvrši plaćanje u skladu sa ugovorom. Ukoliko dođe do raskida Ugovora i prekida radova, Naručilac i ponuđač čija je ponuda izabrana kao najpovoljnija su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

b) sporazumni raskid ugovora Naručilac i ponuđač čija je ponuda izabrana kao najpovoljnija će sporazumno raskinuti ugovor, ako dođe do trajne obustave ili zabrane izvođenja radova na građenju predmetnog objekta. U slučaju iz prethodnog stava, naručilac će odmah vratiti ponuđač čija je ponuda izabrana kao najpovoljnija garanciju za dobro izvršenje ugovora i polisu osiguranja od profesionalne odgovornosti. U slučaju jednostranog ili sporazumnog raskida ugovora, ponuđač čija je ponuda izabrana kao najpovoljnija je dužan da u građevinski dnevnik upiše konstataciju kada je prestao da izvodi radove koji su predmet ugovora. Ponuđač čija je ponuda izabrana kao najpovoljnija je dužan da nakon raskida ugovora vrati dokumentaciju koja mu je od strane naručioca dostavljena za izvođenje radova.

**Naknada štete:**

U slučaju da ponuđač čija je ponuda izabrana kao najpovoljnija ne ispuni svoje obaveze iz ugovora naručilac ima pravo da zahtijeva naknadu štete koju je usled toga pretrpio, a koja prevazilazi iznos koji je pokriven garancijom za dobro izvršenje ugovora i polisom osiguranja od profesionalne odgovornosti.

**Ugovorna kazna:**

Ako Izvođač svojom krivicom ne završi glavni projekat ili radove koji su predmet ugovora u ugovorenom roku, dužan je Naručiocu platiti na ime ugovorene kazne 1,0 ‰ (jedan promil) od ugovorene cijene svih radova za svaki dan prekoračenja ugovorenog roka završetka radova. Visina ugovorene kazne ne može preći 10% od ugovorene cijene radova. Strane ugovora ovim ugovorom isključuju primjenu pravnog pravila po kojem je Naručilac dužan saopštiti Izvođaču po zapadanju u docnju da zadržava pravo na ugovorenu kaznu, te se smatra da je samim padanjem u docnju, Izvođač dužan platiti ugovorenu kaznu bez opomene Naručioca, a Naručilac ovlašćen da ih naplati - odbije na teret Izvođačevih potraživanja za izvedene radove koji su predmet ovog ugovora ili od bilo kojeg drugog Izvođačevog potraživanja od Naručioca, s tim što je Naručilac o izvršenoj naplati - odbijanju, dužan obavijestiti Izvođača.

Plaćanje ugovorene kazne ne oslobađa Izvođača obaveze da u cjelosti završi ugovorene radove; Ako Naručiocu nastane šteta zbog prekoračenja ugovorenog roka završetka radova u iznosu većem od ugovorene i obračunate ugovorne kazne, tada Naručilac pored ugovorene kazne ima pravo i naknadu štete u iznosu koji prelazi visinu ugovorene i obračunate ugovorne kazne. Plaćanje ugovorene kazne (penala) ne oslobađa IZVOĐAČA obaveze da u cjelosti završi i preda na upotrebu ugovoreni objekat.

**Otklanjanje nedostataka u garantnom roku:**

Ponuđač čija je ponuda izabrana kao najpovoljnija je dužan da, bez nadoknade, u ugovorenom garantnom roku izvede radove kojim se otklanjaju nedostaci na predmetnom objektu. Ukoliko ponuđač čija je ponuda izabrana kao najpovoljnija odbije da izvede radove iz prethodnog stava ili ih vrši neblagovremeno i nestručno, naručilac će aktivirati garanciju za otklanjanje nedostataka u garantnom roku.

🞎 Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora,

2) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

3) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

3a) kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti,

3b) kad se vrši zamjena podugovarača, u skladu sa članom 128 st. 10, 11 i 12 ovog zakona,

4) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnossno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

##### Ukoliko u toku važnosti ovog ugovora dođe do bilo kakvih promjena u nazivu ili drugim statusnim promjenama ugovornih strana, tada će sva prava i obaveze ugovorne strane kod koje dođe do takve promjene, preći na njenog pravnog sljedbenika.

Za sve što nije predviđeno ovim ugovorom primjenjuju se odredbe Zakona o obligacionim odnosima i drugih pozitivnih propisa.

Ugovorne strane su saglasne da eventualne sporove povodom ovog ugovora rješavaju sporazumom. U protivnom, ugovara se nadležnost suda Crne Gore.

Ugovor o javnoj nabavci koji je zaključen uz kršenje antikorupcijskog pravila u smislu Zakona o javnim nabavkama je ništav.

Ovaj ugovor je pravno valjano zaključen i potpisan od dolje navedenih ovlašćenih zakonskih zastupnika strana ugovora i sačinjen je u 6 (šest) istovjetnih primjeraka, od kojih po 3 (tri) primjerka za NARUČIOCA i DOBAVLJAČA

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

OPŠTINA MOJKOVAC

Broj iz evidencije postupaka javnih nabavki: 1/23

Mojkovac, 19.05.2023. godine

Broj: 01-426/23-1206

U skladu sa članom 43 stav 1 Zakona o javnim nabavkama („Službeni list CG”, br.74/19 i 3/23),

**Izjavljujem**

da u postupku javne nabavke redni broj 6 iz Izmjene plana javne nabavke broj 5839 od 20.04.2023. godine za izvođenje radova – Izgradnja dvosmjerne saobraćajnice sa obostranim trotoarima u ulici Oslobodilačkih ratova u Mojkovcu, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

**Ovlašćeno lice naručioca**

**Predsjednik**

Vesko Delić

\_\_\_\_\_\_\_\_\_\_\_\_\_\_\_\_\_\_

*s.r.*

Službenik za javne nabavke

Jovana Tomović

\_\_\_\_\_\_\_\_\_\_\_\_\_\_\_\_\_\_

*s.r.*

Lice koje je učestvovalo u planiranju javne nabavke

Dijana Anđelić

\_\_\_\_\_\_\_\_\_\_\_\_\_\_\_\_\_\_

*s.r.*

Predsjednik komisije za sprovođenje postupka javne nabavke

Jovana Tomović

\_\_\_\_\_\_\_\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke

Ranka Brajković

\_\_\_\_\_\_\_\_\_\_\_\_\_\_

*s.r.*

Član komisije za sprovođenje postupka javne nabavke

Anđela Vidaković

\_\_\_\_\_\_\_\_\_\_\_\_\_\_\_

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-2)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-3)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-4)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-5)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-6)
6. Naručilac je dužan da u tenderskoj dokumentaciji odredi da li su potpisnici okvirnog sporazuma dužni da ga izvršavaju [↑](#footnote-ref-7)
7. Garancija se određuje u iznosu koji ne može da bude veći od 10% vrijednosti ugovora. [↑](#footnote-ref-8)
8. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-9)
9. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-10)